stanford-oval/wikipedia huggingface dataset:
יפעת זליקוביץ'
ביוגרפיה > 2009

בתחרויות האתלטיקה של המכביה השמונה-עשרה שנערכו ביולי 2009 זכתה זליקוביץ' במדליית ארד, בקפיצה לרוחק בתוצאה של 5.13 מטר, אחרי רותם בטאט (5.94 מטר) וניבה זיו (5.74 מטר).
ביוגרפיה > 2012

באליפות ישראל באתלטיקה שנערכה ביולי 2012 זכתה זליקוביץ' במדליית כסף, בקפיצה לרוחק בתוצאה של 5.64 מטר, אחרי טל בן ארצי ממכבי חיפה כרמל (5.64 מטר) וג'ומאן ג'ובראן עירוני אחי נצרת (5.63 מטר).
ביוגרפיה > 2013 > אלופת המכביה

באליפות ישראל באתלטיקה שנערכה ביולי 2013 זכתה זליקוביץ' במדליית כסף, בקפיצה לרוחק בתוצאה של 5.62 מטר, אחרי חברתה לקבוצה יוליה פושקריוב (5.68 מטר) ולפני ג'ומאן ג'ובראן (5.60 מטר). בתחרויות האתלטיקה של המכביה התשע-עשרה שנערכו ביולי אותה שנה היא זכתה במדליית זהב בקפיצה לרוחק בתוצאה של 5.61 מטר, לפני יוליה פושקריוב (5.51 מטר) וג'ומאן ג'ובראן (5.42 מטר).
ביוגרפיה > 2014

באליפות ישראל באתלטיקה שנערכה ביולי 2014 זכתה זליקוביץ' במדליית כסף, בקפיצה לרוחק בתוצאה של 5.95 מטר, אחרי חנה קנייזבה-מיננקו שקבעה שיא ישראלי חדש של 6.52 מטר ולפני יוליה פושקריוב (5.87 מטר).
ביוגרפיה > 2015 > אלופת ישראל

באליפות מולדובה באולם שנערכה בפברואר 2015 זכתה זליקוביץ' במדליית זהב בקפיצה לרוחק בשיא אישי חדש של 6.10 מטר. בתחרות גראן פרי נעורים ביוני אותה שנה היא ירדה לראשונה בחייה מגבול 12 שניות בריצה ל-100 מטר כשקבעה תוצאה של 11.98 שניות, שיפור של 11 מאיות לשיאה ובכך היא מדורגת במקום תשיעי בכל הזמנים בישראל ושיפרה את שיאה בקפיצה לרוחק בתוצאה של 6.14 מטר ובכך עלתה למקום שמיני בכל הזמנים בישראל. ב-21 ביוני, במסגרת המשחקים האירופיים שנערכו בבאקו אזרבייג'ן היא זכתה במדליית כסף בריצת שליחות 4x100 מטר, ביחד עם דקלה גולדנטל, דיאנה ויסמן ואולגה לנסקי בשיא ישראלי חדש של 45.23 שניות, שיפור לשיא בן ה-15 שנים. באליפות ישראל באתלטיקה שנערכה ביולי אותה שנה היא זכתה בשתי מדליות, זהב וארד. מדליית זהב, בקפיצה לרוחק בתוצאה של 5.89 מטר, לפני ג'ומאן ג'ובראן (5.46 מטר) ואמינה מסעוד מעירוני אחי נצרת (5.16 מטר) ומדליית ארד, בריצת 100 מטר בשיא אישי חדש של 11.90 שניות, אחרי חברותיה לאגודה אולגה לנסקי (11.57 שניות) ודיאנה ויסמן (11.75 שניות). שבוע וחצי לאחר מכן, בתחרות הזמנה היא קבעה בקפיצה לרוחק שיא אישי חדש של 6.15 מטר.
ביוגרפיה > 2016

בתחרות "גביע איסטנבול" באולם שנערכה בסוף פברואר 2016 זכתה זליקוביץ' במדליית כסף בקפיצה לרוחק בתוצאה של 5.95 מטר.
שיאים אישים > אצטדיון

ריצת 60 מטר: 7.73 שניות (2015)
ריצת 100 מטר: 11.90 שניות (2015)
קפיצה לרוחק: 6.22 מטר (2017), 6.40 מטר (2016) ללא מדידת רוח
שיאים אישים > אולם

ריצת 60 מטר: 7.72 שניות (2016)
קפיצה לרוחק: 6.17 מטר (2017), שיא ישראל
הערות שוליים

1 2 3  50 התוצאות הטובות בישראל לנשים בכל הזמנים - 100 מטר
1 2  Winners and Medals
↑  ממשיכה לזנק: יפעת זליקוביץ' קבעה שיא אישי בקפיצה לרוחק, באתר ערוץ הספורט, 7 בפברואר 2015
↑  אורן קורנפלד‏, גראן פרי נעורים: יפעת זליקוביץ' קבעה שיאים אישיים ב-100 וברוחק, באתר וואלה, 14 ביוני 2015
↑  יפעת זליקוביץ', באתר המשחקים האירופיים (2015)
כל מקום – אוסף שירים בינלאומיים

"כל מקום – אוסף שירים בינלאומיים" הוא אלבום האוסף ה-11 של הזמרת הישראלית אילנית. את האלבום הוציאה בשנת 1999 לאור חברת התקליטים הד ארצי. אלבום האוסף הוא חלק ממארז תקליטורים של חמישה אוספים שונים, הנקרא "כך היה כך יהיה", אותם הוציאה אילנית באותה השנה. הוא קרוי על שם השיר "כל מקום" שנכלל באלבום הבכורה של הצמד המוזיקלי אילן ואילנית.
רשימת רצועות

| מס' | שם | משך |
| --- | --- | --- |
| 1. | ברזיל  | 2:51 |
| 2. | מתוק למות בים  | 2:27 |
| 3. | אסיר מספר תשע  | 3:06 |
| 4. | אסור לסמבה למות  | 4:25 |
| 5. | משהו אהבתי  | 3:05 |
| 6. | כשהשושנה נובלת  | 4:03 |
| 7. | שתי מזוודות בחושך  | 2:35 |
| 8. | כל מי שמתאהב (אוי אמא)  | 3:03 |
| 9. | בללייקה  | 4:21 |
| 10. | Bang Bang  | 2:51 |
| 11. | אי שם  | 3:00 |
| 12. | אהבה היא שיר לשניים  | 3:00 |
| 13. | הישארי נאמנה לאהבה  | 2:57 |
| 14. | בכל בוקר שמחת עולם  | 3:15 |
| 15. | הצד הטוב של החיים  | 3:12 |
| 16. | הנה הלילה  | 3:59 |
| 17. | קלימאנג'רו  | 2:23 |
| 18. | אילסיה  | 2:06 |
| 19. | שירו שיר לשמש  | 2:58 |
| 20. | גוגולי גוגולי  | 2:21 |
| 21. | אסיר מספר תשע (גרסת 1972)  | 3:06 |
| 22. | בוקר ביפו  | 3:09 |
| 23. | ליל כלולות  | 2:30 |
| 24. | הקטנטנה הסמיקה  | 1:47 |
| 25. | בואי סיניורינה  | 2:27 |
| 26. | דפי יומן  | 3:12 |
| 27. | בכל מקום  | 2:38 |
הערות שוליים

↑  כל מקום - אוסף שירים בינלאומיים, דיסק סנטר
↑  אילנית* – כך היה כך יהיה, דיסקוגס
↑  כל מקום – אוסף שירים בינלאומיים באתר סטריאו ומונו
| אילנית |
| --- | --- | --- |
| אלבומי אולפן | עמיחי בגבול ירדן • אילנית לילדים • אילנית בשירי חגים לילדים (מס' 1) • אילנית (1972) • אילנית (1974) • להיטים לילדים • שירי משוררים לילדים • שירו שיר לשמש • בואו ונשיר ביחד • טיול לילי ושירים אחרים שאני אוהבת • סולו? הופעה פומבית • תקליט מס' 20 במקצב ברזילאי ובשירים נבחרים • שירים שילדים אוהבים והשירים היפים של מרים ילן-שטקליס • רגשות מעורבים • אל הדרך • מתנה לילדים – השירים שכל הילדים אוהבים • אולי עוד פעם • סרט בשחור לבן • בוא נתחיל מבראשית • חלום ברזילאי • ישראלית |  |
| אלבומי אוסף | הלהיטים הגדולים של אילנית ואילן ואילנית • שירי הייצוג של ישראל • להיטי הזהב של אילנית • ארבעה צדדים • עכשיו כולם ביחד • 21 הלהיטים הגדולים של אילנית • כבר אחרי חצות – אוסף שירי אהבה • נאסף תשרי, אוסף מס. 3 • אי שם – אוסף שירי הפופ והייצוג • ללכת שבי אחרייך – אוסף שירי ארץ ישראל • כל מקום – אוסף שירים בינלאומיים • שיר של יום חולין – אוסף הבלדות • ושוב איתכם – אוסף שירי אילן ואילנית • המיטב • אוסף להיטים • שירים ליום חולין – אוסף כפול |  |
| ערכים קשורים | אירוויזיון 1973 • ישראל באירוויזיון 1973 • אירוויזיון 1977 • ישראל באירוויזיון 1977 • אילן ואילנית • שלמה צח |  |
| אילנית – שירים |
| --- | --- | --- |
| שנות ה-60 | "שיר בארבעה בתים" |  |
| שנות ה-70 | "אהבתה של תרזה די מון" • "רק הירח" • "פעם לאהוב" • "לאורך השדרה שאין בה איש" • "איש הסתיו" • "גוליבר" • "אי שם" • "אין מקום בחוף" • "עכשיו אני יודע" • "אחיי גיבורי התהילה" • "ללכת שבי אחרייך" • "אהבה אחת קטנה" • "אבל המנגינה" • "Chaque matin la joie du monde" • "אם ייפול הכוכב שלי" • "עיר אחרת" • "כי הנני בא" • "כשקיבלו את התורה" • "כשיבוא שלום לארץ" • "שירו שיר לשמש" • "שלום" • "כך היה כך יהיה" • "הכרתי פעם איש" • "האוניות חזרו" • "ילד בקרקס" • "עפרוני" • "דניאל" • "שיר של יום חולין" • "אל תשמעי לקול ליבך" • "ארץ" • "אדם רחוק" • "אהבה היא שיר לשניים" • "הנה הלילה" • "תבורכי" • "הנה ימים באים" • "הנה בא השלום" • "רגשות מעורבים" • "היי דנה" |  |
| שנות ה-80 | "אני לא מאמינה" • "פעם בשנה" • "חמסין של ניסן" • "הבית של פיסטוק" • "בשביל אל הכפר" • "עד עולם" • "אל הדרך" • "פרפר נחמד" • "נחמה" • "בשורה טובה" • "תצלום ישן" • "הלב" • "שיר על נחלים" • "אולי עוד פעם" • "בואו בואו" • "אם ובנה" • "בללייקה" • "עכשיו כולם ביחד" • "חלק בעולם" • "הנחמה היחידה" • "רק בינתיים" • "סרט בשחור לבן" • "קחי נשימה" • "חבר" |  |
| --- | --- |
בקרת זהויות :  MusicBrainz release group: 533652f0-b1ae-4adf-9c07-cac3e1eff3e3
מודנה (נפה)

נפת מודנה (באיטלקית: Provincia di Modena) היא נפה במחוז אמיליה-רומאניה שבאיטליה. היא משתרעת על שטח של 2,689 קמ"ר, ובשנת 2005 התגוררו בה 659,925 נפש. בירתה של הנפה, העיר מודנה.
הנפה גובלת בנפת מנטובה במחוז לומברדיה בצפון, בנפת פרארה במחוז אמיליה-רומאניה במזרח, בנפת לוקה במחוז טוסקנה בדרום, בנפת פיסטויה במחוז טוסקנה בדרום ובנפת רג'ו אמיליה במחוז אמיליה-רומאניה במזרח.
ראו גם

יהדות מודנה
מוהואיים

| מוהואיים |
| --- | --- |

תקופה
הולוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: מוהואיים
סוגים
 Moho  Chaetoptila
שם מדעי
 Mohoidae

מוהואיים (שם מדעי: Mohoidae) היא משפחה של ציפורי שיר נכחדת של מינים שחיו באיי הוואי והותאמו לתזונה מצוף פרחים. עד לאחרונה הם נחשבו לקרובי משפחתם של הדבשניים אך בעקבות מחקרים התברר שהם דווקא מקורבים יותר לציצניתיים ולחטפיות המשי וכן לעוף שח-דקלים ופחות לעופות האוסטרליים. הדמיון ביניהם כמו גם הדמיון לצופיתיים נובע מאבולוציה מתכנסת מאבות שונים שהותאמו לתזונה מצוף פרחים. כמו כן הם בעלי דמיון גדול למיני הפרושיים, פרושי הוואי שהם בעלי עיצוב מקור דומה.
אלו היו עופות בעלי גוף שחור וראשים כהים עם מקורים שחורים ארוכים ומעוקלים שהותאמו לפרחי הוואי הטרופיים. אורכם הגיע עד 30 ס"מ והם היו בעלי נוצות זהובות מתחת לכנפיים ובאזור השת ובכמה מינים גם על הכתפיים. נוצות הזנב ארוכות ואפורות-לבנות.
עופות אלו נכחדו כולם עד 1987 מהוואי ונחשבים למשפחה היחידה שנכחדה כולה בעת המודרנית. הם נכחדו עקב אובדן היערות בהם הן חיו אך בעיקר בגלל ציד של האנשים שהגיעו כדי להתקשט עם נוצותיהם המשובחות. חלקם נכחדו עקב מלריה שהובאה על ידי האדם והחיות שהביא עמו.
מיון

משפחה מוהואיים (Mohoidae )
סוג קיואה (Chaetoptila )
מין קיואה (Chaetoptila angustipluma)
מין קיואה אואהו (Chaetoptila cf.angustipluma)
מין קיואה צר-מקור (?Chaetoptila sp.)
סוג מוהו (Moho )
מין מוהו אואהו (Moho apicalis)
מין מוהו בישופ (Moho bishopi)
מין מוהו קאואיי (Moho braccatus)
מין מוהו הוואי (Moho nobilis)
יש המשייכים למשפחה גם את הסוג הנכחד פיופיו (Turnagra) אך מקובל לסווג אותו במשפחת הזהבניים.
לנשום (שיר)

| --- | --- |

 סינגל בביצוע אליעד נחום בהשתתפות שמעון בוסקילה
 מתוך האלבום תמיד חלמתי
 יצא לאור:  27 בנובמבר 2016
 פורמט:  הורדה דיגיטלית
 סוגה:  פופ • אלקטרוני • אתני
 שפה:  עברית
 אורך:  3:38
 חברת תקליטים:  NMC
 כתיבה:  אליעד נחום, יוסי גיספן
 לחן:  אליעד נחום, יוסי גיספן
 הפקה:  נועם עקרבי
לנשום הוא סינגל של הזמרים אליעד נחום ושמעון בוסקילה, שיצא לאור ב-27 בנובמבר 2016, כסינגל הראשון מאלבומו השלישי של נחום, "תמיד חלמתי".
רקע וכתיבה

השיר נכתב והולחן על ידי נחום, בשיתוף הפזמונאי יוסי גיספן, והופק על ידי נועם עקרבי, שהפיק גם את אלבומיו הקודמים של נחום, "אור" ו"סימן". על שיתוף הפעולה בין השניים, אמר בוסקילה: "החיבור המוזיקלי והאישי בינינו היה מידי", ונחום תיאר את שיתוף הפעולה כ"ללא ספק אחד מנקודות השיא שלי כמוזיקאי". השיר הוא שיר פופ, המשלב בתוכו מלודיה אתנית ועיבוד מוזיקלי אלקטרוני.
הצלחה

השיר הצליח להגיע היישר אל המקום הראשון במצעד השבועי של חברת מדיה פורסט, כאשר הצליח לצבור כ-184 השמעות בתחנות הרדיו בישראל, וצעד במצעד כ-15 שבועות, מתוכם שבעה בצמרת המצעד. גם במצעד השבועי של רשת ג' ובמצעד הרשמי של גלגלצ, הצליח השיר להגיע למקום הראשון. גם במצעדי הפזמונים העבריים השנתיים זכה השיר להצלחה, כאשר הגיע למקום ה-29 במצעד השנתי של רשת ג', ל-39 במצעד השנתי של גלגלצ, לרביעי במצעד ההשמעות השנתי של מדיה פורסט, ולשביעי במצעד ההשמעות השנתי של אקו"ם.
ביקורת

יוסי חרסונסקי העניק לשיר ביקורת באתרו "יוסמיוסיק", בה כתב: "העיבוד האלקטרוני הכמו-אתני, המנגינה הקליטה מובילים את השיר לרשימות השידור הבטוחות. מסוג השירים שעולה איתך לכביש הראשי על ערוץ הרדיו הידידותי. לא חם מאוד, לא קר. נעים, זורם, מזדמזם על נקלה. מה שמייחד – שירת הנשמה של שמעון בוסקילה. כשהוא מסלסל, אתה תאמין גם לטקסט המורכב מרשימת מצרכים למכולת. הוא לא זקוק לאליעד נחום. זה נשמע יותר דואט קידום מכירות של השניים".
מיקומי שיא

|   ‏‏‏  מצעדים שבועיים (2016–2017)> מדינה |   ‏‏‏  מצעדים שבועיים (2016–2017)> מצעד |   ‏‏‏  מצעדים שבועיים (2016–2017)> מיקום שיא |   ‏‏‏  מצעדים שבועיים (2016–2017)>  |
| --- | --- | --- | --- |
|  ישראל | מדיה פורסט ישראל | 1 |  |
|  ישראל | רשת ג' | 1 |  |
|  ישראל | המצעד הרשמי של גלגלצ | 1 |  |
|   ‏‏‏  מצעדים שנתיים (2017)> מדינה |   ‏‏‏  מצעדים שנתיים (2017)> מצעד |   ‏‏‏  מצעדים שנתיים (2017)> מיקום שיא |   ‏‏‏  מצעדים שנתיים (2017)>  |
| --- | --- | --- | --- |
|  ישראל | מדיה פורסט ישראל | 4 |  |
|  ישראל | רשת ג' | 29 |  |
|  ישראל | גלגלצ | 39 |  |
הערות שוליים

↑  רן בוקר, נושמים ביחד: אליעד ושמעון בוסקילה בדואט חדש, באתר ynet, 27 בנובמבר 2016
↑  שמעון בוסקילה ואליעד 'לנשום' ברדיו סול רדיו אינטרנטי, באתר רדיו סול - הרדיו שלך באינטרנט(הקישור אינו פעיל)
1 2  יוסי חרסונסקי, לנשום, באתר "יוסמיוסיק"
↑  המצעד הישראלי השבועי, באתר מדיה פורסט, שבוע 48 לשנת 2016 עד לשבוע 10 לשנת 2017
1 2 3  לנשום (שמעון בוסקילה ואליעד), באתר "פזמונט"
↑  המצעד השבועי 22.12.2016, באתר גלגלצ
1 2  יוסי חרסונסקי, פערים תמוהים, באתר "יוסמיוסיק"
| אליעד נחום |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סימן • אור • תמיד חלמתי • מסע • בין עולמות |  |
| ערכים קשורים | NMC • שמש |  |
| אליעד נחום - סינגלים |
| --- | --- | --- |
| סימן | "סימן" • "מקלט" • "חופשי" • "אחרון הימים" • "מתוק כשמרלי" |  |
| אור | "אור" • "רוחות" • "אם ניגע" • "מיאמי" • "נוסע" |  |
| תמיד חלמתי | "לנשום" • "תמיד חלמתי" • "זמן" • "סוף השבוע" • "שמיים" • "מקום אחר" |  |
| מסע | "מסע" • "איפה את" • "מורידים את הירח" • "יום הולדת" • "השקט שלך" • "בת 28" • "אל תגלי" • "Never Fall" • "אין מאושר ממני" |  |
| סינגלים אחרים | "רוץ קדימה ילד" • "Cure the Corona" |  |
מוהיט צ'אוהאן

| --- | --- |

 לידה:  11 במרץ 1960 (בן 64) נהן, הודו 
 מוקד פעילות:  הודו 
 תקופת הפעילות:  מ-1998 
 מקום לימודים:  St. Xavier's School, Delhi, אוניברסיטת הימאצ'ל פרדש 
 סוגה:  מוזיקת פילמי, פופ הודי, רוק הודי 
 שפה מועדפת:  אנגלית 
 כלי נגינה:  גיטרה, חליל צד 
 פרסים והוקרה:  פרסי פילמפייר 
 mohitchauhan.in
 פרופיל ב-IMDb
 
מוהיט צ'אוהאן (באנגלית: Mohit Chauhan; נולד ב-11 במרץ 1966) הוא זמר הודי.
קריירה

צ'אוהאן החל את דרכו בלהקת הפופ ההודית "דרך המשי" (Silk Route) ב-1996. הלהקה הוציאה שני אלבומים - "בונדיין" (Boondein) ו"פצ'אן" (Pehchan). לאחר שהלהקה התפרקה ב-2008, הוציא צ'אוהאן את אלבום הסולו הראשון שלו, "קאלאם" (Kalam).
ב-2007 השתתף בתוכנית המציאות המוזיקלית ההודית "Mission Ustaad".
במקביל החל צ'אוהאן לשיר בסרטי בוליווד, הראשון בהם היה "Rang De Basanti" ב-2006. ב-2010 זכה בפרס "פילמפייר" לסרטים הודיים בקטגוריית זמר הפלייבק הטוב ביותר, עבור השיר "Masakali" ששר בסרט "Delhi-6".
הוא זכה ב-5 פרסים בתחום שירה בקולנוע הודי.
לוקומוטיב קובאן

שחקני לוקומוטיב לפני משחק, אוקטובר 2009
לוקומוטיב קובאן קרסנודאר (ברוסית: «Локомотив Кубань Краснодар») היא קבוצת כדורסל רוסית מהעיר קרסנודאר שבמחוז קרסנודאר, המתמודדת בליגה המאוחדת של VTB.
הקבוצה משתתפת באופן קבוע במפעלים האירופאים השונים. בין היתר הגיעה למספר משחקי גמר (יורוקאפ צ'לנג', גביע קוראץ', יורוצ'לנג' והליגה המאוחדת של VTB) ובעונת 2012/13 זכתה בגביע היורוקאפ לאחר ניצחון בגמר מול קבוצת בילבאו באסקט 64-75.
היסטוריה

לוקומוטיב קובאן הוקמה ב-1946 בעיר מינרלני וודי. בשנת 2003 הקבוצה הוקמה מחדש והועברה לעיר רוסטוב על הדון. ב-22 ביולי 2009 במסיבת עיתונאים שערך מנכ"ל הקבוצה, אנדריי ודישצ'ב הוחלט על מעברה של קבוצת לוקומוטיב רוסטוב לקרסנודאר בשל בעיות מימון ותשתית שרשויות חבל קרסנודאר הסכימו לנסות לפתור. ב-3 באוגוסט 2009 המועדון הסיר רשמית את שמו הקודם והפך ללוקומוטיב קובאן.
לקראת סוף עונת 2009/2010, נחשפה פרשת שחיתות ענקית בכדורסל הרוסי, כאשר סרגיי צ'רנוב, יו"ר התאחדות הכדורסל הרוסית הוקלט כשהוא מבקש מהשופטים לסייע ללוקומוטיב קובאן לנצח את דינמו מוסקבה ברבע גמר פלייאוף הליגה הרוסית, בכל מקרה דינמו ניצחה והעפילה לחצי גמר הליגה, אולם הועלו קריאות ממספר מומחי ספורט רוסיים להשעות את הליגה. ביולי 2010 השערורייה הובילה להקמת ליגת הכדורסל המקצוענית.
בעונת 2012/2013 זכתה הקבוצה בגביע היורוקאפ בפעם הראשונה בתולדותיה תחת המאמן יבגני פשוטין, דבר שמהווה את הישג השיא שלה בזירה היבשתית. באותה עונה העפילה לראשונה לגמר פלייאוף הליגה המאוחדת של VTB, אך הפסידה לצסק״א וסיימה כסגנית האלופה. בעונת 2013/2014 השתתפה הקבוצה ביורוליג.
בעונת 2015/16, תחת הדרכתו של המאמן היווני, יורגוס ברצוקאס, הקבוצה העפילה לראשונה בתולדותיה לשלב הפיינל פור של היורוליג וסיימה במקום השלישי לאחר שגברה בתוצאה 75:85 על קוצ'ה לבוראל.
בעונת 2016/17 השיגה עליונות במסגרת היורוקאפ אך הודחה לבסוף בשלב חצי הגמר על ידי מאלגה הספרדית.
בעונת 2017/2018 הציגה כדורסל משכנע מאוד והתייצבה בראשות טבלת הליגה המאוחדת של VTB בעודה מעפילה לשלבי ההכרעה בטורנירים בהם השתתפה, לרבות זכייה בגביע הרוסי בכדורסל והעפלה לגמר היורוקאפ, עם הישג מרשים של מאזן נטול הפסדים עד למשחק הראשון של הגמר, שבו הקבוצה הפסידה לראשונה לדרושפאקה בתוצאה 81:78.
בעונת 2018/2019 הקבוצה החליפה שלושה מאמנים, אחרי האכזבה בפתיחת העונה פוטר אובראדוביץ' והוחלף על ידי עוזרו ולאדה יובאנוביץ'. לוקומוטיב שהייתה המועדפת לזכייה ביורוקאפ סיימה את העונה הסדירה עם מאזן 1–9. בליגה המאוחדת של VTB הייתה אחת המובילות בה. בטופ 16 של היורוקאפ לוקמוטיב הפסידה את המקום הראשון ואסוול ואף שהעפילה לפלייאוף איבדה את יתרון הבייתיות, כאשר ברבע הגמר היא הפסידה לאוניקס קאזאן. לאחר הכישלון הזה יובאנוביץ' פוטר ובמקומו מונה בוב דונוולד ג'וניור למאמן החדש. תחתיו לוקומוטיב סיימה רביעית והתמודדה נגד זניט, אך חרף יתרון הבייתיות זניט ניצחה אותה ולוקומוטיב סיימה את העונה הסדירה במקום החמישי.
בעונת 2019/2020 לא העפילה לטופ 16 של היורוקאפ, עם זאת בליגה המאוחדת של VTB החזיקה במאזן טוב יותר וסיימה במקום השלישי, אך העונה הופסקה בעקבות התפרצות נגיף הקורונה ברוסיה.
בעונת 2023, עלתה לגמר פלייאוף ליגת VTB אחרי שהדיחה את צסק״א מוסקבה, עם 3-4 בסדרת הטובה מ-7 משחקים. בכך העפילה בפעם השנייה בתולדותיה לגמר הליגה.
הישגים לפי עונה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
| עונה | פ | ליגה | מ | פלייאוף | הגביע הרוסי | מסגרות אירופאיות | מסגרות אירופאיות | מסגרות אירופאיות |
| --- | --- | --- | --- | --- | --- | --- | --- | --- |
| 2010/11 | 1 | הליגה המקצוענית | ‏3 | ‏4 | חצי גמר | 3 | יורוצ'לנג' | ‏גמר |
| 2011/12 | 1 | הליגה המקצוענית | ‏4 | ‏4 | – | 2 | יורוקאפ | רבע גמר |
| 2012/13 | 1 | הליגה המקצוענית | ‏4 | – | – | 2  | יורוקאפ | אלופה |
| 2012/13 | 1 | ליגת VTB | שלב הבתים | גמר | – | 2  | יורוקאפ | אלופה |
| ‏‏2013/14 | 1 | ליגת VTB | שלב הבתים | רבע גמר | ‏ גמר | 1 | יורוליג | טופ-16 |
| ‏‏2014/15 | 1 | ליגת VTB | ‏3 | חצי גמר | – | 2 | יורוקאפ | רבע גמר |
| ‏‏2015/16 | 1 | ליגת VTB | 5 | רבע גמר | – | 1 | יורוליג | פיינל פור: מקום 3 |
| ‏‏2016/17 | 1 | ליגת VTB | ‏4 | רבע גמר | 16 הגדולות | 2 | יורוקאפ | חצי גמר |
| ‏‏2017/18 | 1 | ליגת VTB | 3 | שמינית הגמר | מחזיקת הגביע | 2 | יורוקאפ | גמר |
| ‏‏2018/19 | 1 | ליגת VTB | ‏4 | רבע גמר | – | 2 | יורוקאפ | ‏רבע גמר |
| ‏‏2019/20 | 1 | ליגת VTB | ‏3 | העונה הופסקה בשל הקורונה | סיבוב א' | 2 | יורוקאפ | ‏רבע גמר |
| ‏‏2020/21 | 1 | ליגת VTB | ‏2 | חצי גמר | – | 2 | יורוקאפ | ‏רבע גמר |
|  |  | ליגת VTB |  |  |  |  |  |  |
| ‏‏2021/22 | 1 | 7 |  | – | 2 | יורוקאפ | ‏שמינית גמר |  |

מקרא:
     אלופה, מקום ראשון      סגנית, מקום שני, או העפלה לגמר טורניר      מקום שלישי      חצי גמר, או מקום רביעי      רבע גמר טורניר      העפלה לפלייאוף, 16 הטובות בטורניר
מגרש

הקבוצה אירחה בהיכל הספורט "אולימפ", המכיל 3,000 מקומות ישיבה עד 2011.
החל משנת 2011 היא מארחת בהיכל "באסקט הול" בקרסנודר, המכיל 7,500 מקומות ישיבה ואירח גם את הפיינל פור של הגביע הרוסי בכדורסל בעונת 2017/2018.
תארים והישגים

הליגה הרוסית :
חצי גמר: 2011, 2012
הגביע הרוסי :
זכייה (1): 2000, 2018
יורוקאפ :
זכייה (1): 2013
גביע מסילות הרכבת הרוסיות הבינלאומי :
זכייה (1): 2008
גביע קוראץ' :
גמר: 2002
יורוקאפ צ'לנג' :
גמר: 2005
יורוצ'לנג' :
גמר: 2011
הליגה המאוחדת של VTB :
גמר: 2013, 2023
שחקנים בולטים בעבר

ארצות הבריתג'רלד גרין
ארצות הבריתאנתוני רנדולף
ארצות הבריתמלקולם דילייני
רוסיהויקטור דובוביצקי
רוסיהניקיטה קורבאנוב
רוסיהניקיטה מורגונוב
טורקיהבוסניה והרצגובינהאסים פארס
סלובניהאלכסנדר צ'אפין
אוסטרליה סרביהאלכס מאריץ'
ארצות הברית מקדוניהריצ'רד הנדריקס
ראו גם

קובאן קרסנודאר
הערות שוליים

↑  מערכת וואלה! ספורט‏, יורוליג: קובאן בפיינל פור אחרי 67:81 על ברצלונה במשחק החמישי, באתר וואלה, 26 באפריל 2016
↑  ברק חקלאי, הקרב על הקרמלין: צסק"א פוגשת את קובאן, באתר ynet, 12 במאי 2016
| הליגה המאוחדת של VTB |
| --- | --- | --- |
| הקבוצות בעונת 2024/2025 | רוסיה אבטודור סראטוב • רוסיה אוניקס קאזאן • רוסיה אוראלמש • קזחסטן אסטנה • רוסיה זניט סנקט פטרבורג • רוסיה יניסיי קרסנויארסק • רוסיה לוקומוטיב קובאן • רוסיה ניז'ני נובגורוד • רוסיה פארמה פרם • רוסיה צסק"א מוסקבה • רוסיה סמרה • רוסיה MBA |  |
| שונות | משחק האולסטאר • הסופר קאפ בכדורסל • ליגת הנוער • היכל התהילה |  |
כבש כחול גמדי

| כבש כחול גמדי |
| --- | --- |
 כבש כחול גמדי (זכר) צולם על ידי מגלהו ארנסט שאפר. 1938
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: פריים
תת־משפחה:: יעלים
סוג:: כבש כחול
מין:: כבש כחול גמדי
שם מדעי
 Pseudois schaeferi ‏Haltenorth, 1963
תחום תפוצה


כבש כחול גמדי (שם מדעי: Pseudois schaeferi; קרוי בטיבטית נא-רונג, ובסינית  אי-יאניאנג' ), הוא מין של כבש בר נדיר בסוג כבש כחול, שאנדמי לסין העממית ומסווג על ידי IUCN בסכנת הכחדה (EN). המין התגלה לראשונה בשנת 1930 על ידי הביולוג "ארנסט שאפר" במהלך מסעו לרמה הטיבטית, שהודיע שייתכן שכבש זה הוא מין נפרד ואינו שייך לכבש כחול מצוי; ב-1940 הוחלט לשייכו לתת-המין הסיני של המין המצוי, וב-1963 הוא סווג כתת-מין נפרד. רק ב-1978 הוא סווג כמין בפני עצמו על סמך שינויים מורפולוגיים, אולם מעמדו עדיין אינו ברור לחלוטין וחוקרים רבים עדיים מחשיבים אותו כתת-מין של הכבש הכחול המצוי.
השם הנפוץ של הסוג ("כבש כחול") מתייחס לברק הכחלחל של הפרווה, ואילו הכינוי "גמדי" מתייחס לכך שהוא קטן יחסית לעומת הכבש הכחול המצוי. השם המדעי של הסוג נגזר מלטינית כדלהלן: "pseudes" = שווא, "ois" = כבש; צירוף של שניהם פירושו "כבש מזויף" ומתייחס לכך שקרניו נותנות לו מראה של כבש, ואילו חסרון בלוטות הריח בפנים והפרווה והזנב הקצרים גורמות לכך שהוא מזכיר מאוד את העזים. בדומה לכבש כחול מצוי גם נקבות וגדיים של מין זה זהים כמעט לחלוטין לנקבות של עיזי בר. השם המדעי של המין ("schaeferi"), הוא על שם הביולוג "ארנסט שאפר" כאות הוקרה לכך שגילה כאמור את מין זה בטיבט וחקר חלק מהאקולוגיה שלו.
הכבש הכחול הגמדי מצוי במרכז סין בתחומי מחייתו של הכבש הכחול המצוי (הנפוץ באופן רחב הן בסין והן במדינות הסמוכות) ומופרד ממנו על ידי חגורה של יער אלונים המונעת רבייה בין המינים. לעומת המין המצוי, המין הגמדי נדיר מאוד, סובל בצורה נרחבת מציד, תחרות מבעלי חיים ואובדן בית גידול, ובאזורים המוגנים שבהם הוא נמצא אין כלל אכיפה על הציד. הדבר נובע הן משום מחסור משאבים, והן משום שרשויות השימור הסיניות מתייחסות אליו כאוכלוסייה של הכבש הכחול המצוי שמצבו יציב.
תיאור

הכבש הכחול הגמדי זהה למדי למין המצוי, אולם ניתן להבדילו בעיקר על פי ארבעה הסימנים הבאים:
קרניים: למין המצוי הקרן צומחת לכיוון מעלה ומתעגלת לצדדים, יורדת בקשת כלפי מטה ובסופה יש עיקול קטן אחורנית לכיוון הגב, אורכה הוא כ-80 ס"מ; למין הגמדי לעומת זאת הקרן זקופה וקצרה כמעט פי-2 (אורך ממוצע-40 ס"מ), צומחת לכיוון מעלה ומתעגלת מעט מאוד לצדדים, מתעקלת למטה וחוזרת שוב למעלה בצורה בלתי מורגשת, במבנה שמזכיר מאוד קרניים של זכרים צעירים מהמין המצוי.
צבע: יחסית למין הגמדי, לזכרים של המין המצוי הפרווה הכחלחלה כהה יותר בכל חלקי הגוף, ואילו למין הגמדי הפרווה אפרפרה מתכתית או כסופה בלחיים באוזניים ובצוואר, כאשר צדי הבטן הם כחלחלים בהירים, וגב כחלחל כהה. הנקבות של שני המינים זהות בצבעי הגוף.
סימונים: הסימונים הכהים ברגליים, בחוטם, במותניים ובגרון, נוטים להיות שחורים גדולים ובולטים אצל המין המצוי, ואילו אצל המין הגמדי הכתם בחוטם קטן ובהיר יותר, הפס השחור במותניים דק יותר ופעמים רבות נעדר; הכתם בגרון בהיר יותר וקטן מאוד בהשוואה למין המצוי. למין הגמדי אין כתמים כהים בלחיים, ומשום כך הפסים הבהירים שנמצאים אצל המין המצוי אינם נראים אצלו כלל. אצל זכרים מבוגרים הכתמים בחלקי הגוף עלולים להיות זהים למין המצוי.
גודל: הזכר והנקבה של המין הגמדי קטנים יחסית למין המצוי, כאשר זכר מהמין המצוי עלול לשקול פי-2 מזכר של המין הגמדי. גובה הכתפיים ואורך ראשו וגופו של המין הגמדי קצרים יותר מהמין המצוי.
מלבד שינויים אלה תכונות רבות משותפות לשניהם: קרני הזכרים של המין הגמדי עבות מאוד בבסיסם (אך פחות משל המין המצוי), והן הופכות לדקות יותר ככל שהמרחק מהבסיס גובר; גם אצל מין זה הקרן בדרך כלל אינה מחורצת אלא חלקה, ומה שבולט בה הוא פסים כהים המקיפים את הקרן שעל פיהם ניתן לקבוע את גיל הפרט. קרני הנקבות קצרות וחדות ומתעגלות מעט.
הפרווה קצרה ודלילה בקיץ, ובחורף עבה יותר ומסייעת לכבש לשרוד במזג אוויר קפוא ורוחות חזקות; בתחילת האביב, הכבשים משירים את השכבה העבה באמצעות שפשוף הפרווה בסלעים ושיחים; השערות החדשות שצומחות, כהות יותר מהישנות אולם צבעם מתפוגג במהירות. צבע הפרווה נוטה לחום-אפרפר בקיץ ול כחלחל בהיר כסוף בחורף. שפתיו וגחונו של הכבש לבנים, והזנב השחור בולט בצבעו הכהה המנוגד לעכוז הלבן. על הרגליים סימונים שחורים ולבנים, ובמותניים פס שחור דק הנעדר פעמים רבות הן אצל הזכרים והן אצל הנקבות. רגליו של הכבש הכחול קצרות ודקות, ובחורף כאשר הפרווה עבה יותר הן נראות עבות בהתאם. הגפיים הקדמיות קצרות יותר מהאחוריות ומשוות לו מראה כפוף. זנבו קצר, אוזניו דקות ומוארכות מעט, עיניו בינוניות וצהבהבות והן נעדרות בלוטות ריח בתחתיתם. גופו, ראשו וצווארו קצרים.
כיתר כבשי הבר הכבש הגמדי הוא טפסן הרים מעולה, ומסוגל לקפץ ולזנק במדרונות אנכיים בזווית של 50 מעלות ומעלה. פרסותיו חזקות וקצרות, ובתחתיתם כרית גומי המסייעת לו לטפוס בזיזים קטנים.